CELEX: 62011CA0515
Language: fi
Date: 2013-07-18 00:00:00
Title: Asia C-515/11: Unionin tuomioistuimen tuomio (toinen jaosto) 18.7.2013 (Verwaltungsgericht Berlinin esittämä ennakkoratkaisupyyntö) — Deutsche Umwelthilfe eV v. Saksan valtio (Ympäristötiedon julkinen saatavuus — Direktiivi 2003/4/EY — Jäsenvaltioiden mahdollisuus jättää mainittuun direktiiviin sisältyvän käsitteen ”viranomainen” ulkopuolelle elimet, jotka toimivat lainsäädäntövallan käyttäjinä — Rajat)

7.9.2013   
            
            
               FI
            
            
               Euroopan unionin virallinen lehti
            
            
               C 260/8
            
         Unionin tuomioistuimen tuomio (toinen jaosto) 18.7.2013 (Verwaltungsgericht Berlinin esittämä ennakkoratkaisupyyntö) — Deutsche Umwelthilfe eV v. Saksan valtio
   (Asia C-515/11) (1)
   
   (Ympäristötiedon julkinen saatavuus - Direktiivi 2003/4/EY - Jäsenvaltioiden mahdollisuus jättää mainittuun direktiiviin sisältyvän käsitteen ”viranomainen” ulkopuolelle elimet, jotka toimivat lainsäädäntövallan käyttäjinä - Rajat)
   2013/C 260/13
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Berlin
   
      Pääasian asianosaiset
   
   
      Kantaja: Deutsche Umwelthilfe eV
   
      Vastaaja: Saksan valtio
   
      Oikeudenkäynnin kohde
   
   Ennakkoratkaisupyyntö — Verwaltungsgericht Berlin — Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annetun Euroopan parlamentin ja neuvoston direktiivin 2003/4/EY (EUVL L 41, s. 26) 2 artiklan 2 kohdan tulkinta — Viranomaisten velvollisuus antaa hallussaan olevat ympäristötiedot jokaiselle niitä pyytävälle — Kansallinen lainsäädäntö, jonka mukaan ylimmät viranomaiset on vapautettu tietojen antamista koskevasta velvollisuudesta siltä osin kuin ne toimivat lainsäädäntövallan käyttäjinä — Rajoitus, joka koskee jäsenvaltioiden toimivaltaa jättää lainsäädäntövaltaa käyttävät elimet direktiivissä 2003/4/EY tarkoitetun viranomaisten käsitteen ulkopuolelle
   
      Tuomiolauselma
   
   Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annetun Euroopan parlamentin ja neuvoston direktiivin 2003/4/EY 2 artiklan 2 kohdan toisen alakohdan ensimmäistä virkettä on tulkittava siten, että jäsenvaltioille kyseisessä säännöksessä annettu mahdollisuus olla pitämättä ”elimiä tai laitoksia silloin, kun ne toimivat — – lainsäädäntövallan käyttäjinä”, viranomaisina, jotka ovat velvollisia antamaan hallussaan olevia ympäristötietoja, ei voi koskea ministeriöitä silloin, kun ne laativat ja antavat lakia alemmanasteisia oikeusnormeja laissa myönnetyn toimivallan nojalla.
   
      (1)  EUVL C 32, 4.2.2012.